นานๆทีจะแวะมาชะอำ ไม่พลาดที่จะต้องตระเวนหาร้านที่อร่อยที่สุดในชะอำ มีเพื่อน2คนแนะนำมาร้านนี้ แต่ไม่เชื่อจ้า เราเชื่อวงในเท่านั้น เสิร์ชเลยจ้าาา ร้านอาหารทะเลอันดับ1ของชะอำ ก็คือ "ร้านสังเวียน" ในเมื่อมติเป็นเอกฉันขนาดนี้ เลยมาลองชิมแบบเบาๆ

ปูม้านึ่ง มาเป็นจานแรก สดมากกก เนื้อหวาน จิ้มกับน้ำจิ้มซีฟู๊ด เลอค่า (เรอค่ะ 555)

ข้าวผัดปูจานเล็ก ราคา 50 บาท คือเยอะอ่ะ อร่อยมากกกก ไม่แน่ใจว่า เพราะตัวเองหิวรึป่าว แต่คือดีงาม บอกเลย ปกติทานร้านอื่นๆ น้ำปลาพริกนี่ไม่มีพลาด แต่ร้านนี้ไม่ต้องปรุงค่ะ 

กุ้งอบเกลือ เป็นกุ้งกุลาเนื้อแน่นๆ ไซส์กลางๆ มาแบบเต็มจาน เป็นอีก1จานที่ห้ามพลาด

กั้งทอดกระเทียม ราคา 350 บาท เอิ่ม จานนี้ไม่แนะนำค่ะ ดูพูนๆจานก็จริง แต่ด้านล่าง คือกะหล่ำปลีรองๆให้ดูเยอะ แต่นั่นไม่ใช่ประเด็น ประเด็นอยู่ที่ทอดมาแบบเนื้อน้องกั้งทั้งแห้งและแข็ง

กุ้งแช่น้ำปลา ราคา 150 บาท ให้กุ้งมาเต็มๆจาน เป็นอีกเมนูที่แนะนำ

ยำไข่แมงดา ราคา 400 บาท โหหห มาแบบตัวโต (ขอบอกว่า กินไม่เป็น) เป็นเมนูที่คุณแฟนสั่ง เห็นนั่งโซ้ยอย่างเอร็ดอร่อย คงจะเวิร์คอ่ะนะคะ

ส่วน มะพร้าวอ่อน ขายอยู่ริมฟุตบาท ลูกละ 30 บาท เอาเข้ามานั่งทานได้ น้ำมะพร้าวหวานมาก เนื้ออ๊อนอ่อน

ประทับใจในรสชาติอาหาร โดยรวม ให้ 4.5 ดาวเลย